পাকিস্তানে নির্বাচনের ৩ দিন আগে পুলিশ স্টেশনে হামলা, নিহত ১০
পাকিস্তানে জাতীয় নির্বাচনের তিন দিন আগে একটি পুলিশ স্টেশনে হামলার ঘটনা ঘটেছে।
পাকিস্তানের সংবাদমাধ্যম ডন জানায়, সোমবার গভীর রাতে ডেরা ইসমাইল খান শহরের চোদওয়ান পুলিশ স্টেশনে হামলা হয়েছে। এতে ১০ পুলিশ সদস্য নিহত এবং আরও ছয় জন আহত হয়েছেন।
আঞ্চলিক পুলিশ অফিসার (আরপিও) নাসির মেহমুদ হতাহতের বিষয়টি নিশ্চিত করেছেন।
গত কয়েকদিন ধরে খাইবার পাখতুনখোয়া ও বেলুচিস্তানে একাধিক হামলার ঘটনা ঘটেছে।
পাকিস্তানের নির্বাচন কমিশন (ইসিপি) এবং নিরাপত্তা বাহিনী গত সপ্তাহে আইনশৃঙ্খলা পরিস্থিতি পর্যালোচনা করেছে। নির্বাচন নির্ধারিত সময়ে অনুষ্ঠিত হবে বলে জানায় তারা।

পাকিস্তানে জাতীয় নির্বাচনের তিন দিন আগে একটি পুলিশ স্টেশনে হামলার ঘটনা ঘটেছে।